ג'רל מרטין

ג'רל מרטין (באנגלית: Jarell Martin; נולד ב-24 במאי 1994) הוא כדורסלן אמריקאי המשחק בעמדת הפאוור פורוורד בגלאטסראיי מליגת העל הטורקית. מרטין גדל בבאטון רוז', לואיזיאנה, ובשנת 2013 שיחק במשחק מקדונלד'ס אול-אמריקן. לקראת עונת 2013/2014 החל לשחק כדורסל בקבוצת הכדורסל של אוניברסיטת המדינה של לואיזיאנה. בעונתו הראשונה בקבוצה העמיד ממוצעים של 10.3 נקודות, 4.6 ריבאונדים ו-26.2 דקות למשחק. בעונתו השנייה העמיד ממוצעים של 16.9 נקודות ו-6.9 ריבאונדים למשחק, עם שיא קריירה של 28 נקודות במשחק נגד אוניברסיטת פלורידה ועם 15 דאבל דאבלים במהלך העונה. ב-25 במרץ 2015 הכריז כי יתמודד בדראפט 2015 ב-NBA, וב-25 ביוני 2015 נבחר בבחירה ה-25 בדראפט על ידי ממפיס גריזליס. ארבעה ימים לאחר מכן הוא גילה כי שבר מאמץ בכף הרגל ימנע ממנו לשחק בליגת הקיץ של ה-NBA. למרות זאת, ב-10 ביולי החתימה אותו הקבוצה על חוזה רוקי. פחות מחודשיים לאחר מכן שבר את רגלו השמאלית, לאחר התנגשות עם שחקן אחר במהלך אימון. ב-18 בדצמבר 2015 ערך את הופעת הבכורה שלו ב-NBA בהפסד של הגריזליס 88–97 לדאלאס מאבריקס. ב-9 במרץ 2016 קלע שיא קריירה של 16 נקודות, 15 מהן במחצית הראשונה, בהפסד קבוצתו 96–116 לבוסטון סלטיקס. ב-28 בנובמבר 2016 השיג דאבל דאבל ראשון ב-NBA, כשרשם 11 נקודות ו-12 ריבאונדים בהפסד 85–104 לשארלוט הורנטס. עונת 2017/2018 ב-NBA הייתה עונת השיא שלו בליגה, כששיחק 73 משחקים וב-36 מהם פתח בחמישייה, כשהוא רושם ממוצעים של 7.7 נקודות, 4.4 ריבאונדים ואסיסט אחד ב-22.8 דקות למשחק. במהלך שהותו בממפיס שיחק גם באיווה אנרג'י מליגת הפיתוח של ה-NBA. ב-23 ביולי 2018 עבר בטרייד לאורלנדו מג'יק תמורת דקארי ג'ונסון וזכויות הדראפט של טיילר הארווי. בעונתו היחידה בקבוצה רשם ממוצעים של 2.7 נקודות, 1.7 ריבאונדים ו-0.4 אסיסטים ב-7.8 דקות למשחק. ב-16 באוגוסט 2019 חתם בקליבלנד קאבלירס, אך שוחרר ב-19 באוקטובר 2019. ב-2 בפברואר 2020 חתם בריו גראנדה ואלי וייפרס מליגת הפיתוח של ה-NBA. ב-2 בדצמבר 2020 חתם בסידני קינגס מליגת העל האוסטרלית. בעונתו הראשונה בקבוצה העמיד ממוצעים של 18 נקודות ו-7 ריבאונדים למשחק. ביוני 2021 האריך את חוזהו בקבוצה בעונה נוספת, ובתום העונה זכה עם הקבוצה באליפות. ב-4 ביולי 2022 חתם על חוזה לשנתיים במכבי תל אביב. מדיה וקבצים בנושא ג'רל מרטין בוויקישיתוף ג'רל מרטין, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN The Advocate, LSU's Jordan Mickey, Jarell Martin projected as second-round picks in the NBA draft, The Advocate (באנגלית) Randy Rosetta, NOLA com | The Times-Picayune, Former LSU forward Jarell Martin chosen in the 1st round by Memphis, NOLA.com (באנגלית) Grizzlies select Jarell Martin in 2015 NBA Draft, www.nba.com (באנגלית) Memphis Grizzlies sign Jarell Martin, www.nba.com (באנגלית) Grizzlies forward Jarell Martin injury update, www.nba.com (באנגלית) Memphis Grizzlies vs Boston Celtics - March 9, 2016 - Game Preview, Play by Play, Scores and Recap on NBA.com, web.archive.org, ‏2016-03-10 Hornets vs. Grizzlies - Game Recap - November 28, 2016, ESPN (באנגלית) Magic Acquire Jarell Martin and Cash Considerations From Grizzlies, www.nba.com (באנגלית) Chris Fedor, clevel, .com, Cleveland Cavaliers waive Jarell Martin and Marques Bolden, keep two open roster spots ... for now, cleveland, ‏2019-10-19 (באנגלית) Asian Basketball News, Scores, Stats, Analysis, Standings, www.asia-basket.com Sydney Sign Former First Round Pick Jarell Martin, National Basketball League | NBL (באנגלית) Jarell Martin Returns to Sydney for NBL22, National Basketball League | NBL (באנגלית) Kings Win First Championship in 17 Years with Record Crowd, National Basketball League | NBL (באנגלית) "Maccabi Playtika Tel Aviv officially announced Jarell Martin". Sportando (באנגלית אמריקאית). נבדק ב-2022-07-05.